Sy vier 86ste verjaarsdag met 86ste agterkleinkindMarie Frey (86) en haar 86ste agterkleinkind Foto: The Courier As jy dink jy het te veel kleinkinders en agterkleinkinders se verjaarsdae om te onthou, kan jy jouself net indink hoe Marie Frei voel! Sy het verlede maand haar 86ste verjaarsdag gevier en haar jongste agterkleinkind, wat net ŉ paar dae tevore gebore is, ontmoet. Dit is Marie, van Ohio in Amerika, se 86ste biologiese agterkleinkind. Marie is in 1949 met Gerald getroud en hulle het uiteindelik 15 kinders gehad – 10 dogters en vyf seuns. Marie het ook 68 kleinkinders en ses stiefkleinkinders. Sy het ook nege stiefagterkleinkinders. Daar is glo nog twee agterkleinkinders op pad. Hulle is soms tot 155 mense tydens ŉ Kersfees-familiegeselligheid. “Ek ken nie eintlik enigiets anders buiten familie nie,” het Marie aan haar plaaslike koerant, The Courier, gesê. “Geloof is waarskynlik die enigste ding wat mens dra.” ŉ Egpaar in Illinois het verlede jaar hul 100ste kleinkind verwelkom. Lees meer: The Courier